Izvor: N1

Gost emisije N1 uživo bio je Mostov kandidat za gradonačelnika Zagreba Marko Sladoljev.

Sladoljev je na početku intervjua ukazao na malverzacije s najmom gradskih prostora.

"Danas smo saznali da je Milan Bandić Ivici Todoriću dao u najam pet gradskih prostora, kao i drugim stranačkim kolegama, od kojih jedan ima firmu "Samo treba delati". Prostore su dobili za smiješnu cifru od 20 tisuća kuna. Moji protukanndidati Sandra Švaljek i Anka Mrak Taritaš su rekle da se ne misle baviti tim stvarima, ne misle se baviti štetnim ugovorima i poručuju da to ostane u prošlosti. Mi ne želimo ostaviti prošlost iza i želimo poništiti neke štetne ugovore", rekao je Sladoljev.

Jeste li to prijaviti?

"Tomislav Jelić je sve prijavio i imamo dokumente i nadamo se brzom procesu"

Očekujete li da ćete prijeći izborni prag na izborima za gradonačelnika Zagreba? Što ako ne budete?

"Ja kao navijač Dinama i naša je pjesma "Nema predaje". Mi ne odustajemo ulazimo u Gradsku skupštinu i Tomislav Jelić je pomogao u tome kao protivnik Milanu Bandiću. Sigurno ulazimo u Skupštinu, sve više se ljudi javlja, posebno oko Agrokora, skupio sam 6400 potpisa i mislim da je to gotova stvar", rekao je Sladoljev.

Ankete pokazuju da u drugi krug idu Bandić i Taritaš, koga ćete podržati?

"Mi smo rekli da nećemo podržati nijednog kandidata jer mislimo da su naši glasači dovoljno inteligentni da prepoznaju najbolju promjenu".

Zašto ne biste na taj način pomogli?

"Jedino u sebi vidimo istinsku promjenu. Ne mislimo podržavati kozmetičke promjene. Surađivat ćemo sa svima osim s Bandićem. Bandić će surađivati s HDZ-om jer mu je osigurao novac za predizbornu kampanju".

Očekuju se izvanredni parlamentarni izbori, kako to komentirate?

"Očekujem izbore, mislim da bi to bilo najpoštenije, ali za to je najodgovorniji premijer Andrej Plenković koji je ostavio državu bez četiri važna ministrastva. Vjerojatno će opet biti natezanje oko jednog zastupnika kao u slučaju Zdravka Marića i mislim da će to građani prepoznati".

Kako komentirate tvrdnje Runtića da su ga iz HDZ-a htjeli pridobiti za glas za ministra Zdravka Marića?

"Nemam nove informacije ali vjerujem mu jer je takvih stvari bilo. Ja sam dobivao poruke da dignem ruku u Saboru i pitali su me 'zar se želim vratiti u školu na plaću od 5 tisuća?'. Mi nismo profesionalni političari i zato nas se boje".

Petrov je pokušao kontaktirati Todorića, je li Most skrivao neke informacije?

"On je na sve moguće načine pokušavao spasiti situaciju u Agrokoru, Todorić se na to nije obazirao. Vratio bih se tu na Marića koji je sve znao i trebalo se ranije reagirati".

Je li situacija sad okrenuta?

"Petrov je tražio spasonosno rješenje, a Todorić je htio spasiti sebe. A najveće žrtve u svemu tome su građani".

Ponovno izbori - može li neko bolje rješenje?

"Dosad smo imali stabilne Vlade 25 godina i vidimo gdje nas je stabilnost dovela. Mi ne želimo biti stabilizirajući faktor na brdu korupcije".

Što je uspjeh za Most na lokalnim izborima?

"Mi jako dobro stojimo u tri županije, osvajamo grad Sinj i sve utvrde Mosta, dobit ćemo 5 do 6 mandata u Zagrebu gdje smo se profilirali kao urbana stranka. Metković nećemo izgubiti jer gradonačelnica super stoji. Ako to i ne uspije, ako ne bude izabrana, Most nastavlja dalje s radom".

Za koga ćete glasati na izborima u Zagrebu? 30.94% Anku Mrak Taritaš 611

8.61% Sandru Švaljek 170

18.28% Brunu Esih 361

7.8% Marka Sladoljeva 154

10.33% Dragu Prgometa 204

18.08% Tomislava Tomaševića 357

5.96% Milana Bandića 118 Povratak na glasanje

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.